

VLADA REPUBLIKE HRVATSKE

Zagreb, 29. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pružanju pomoći za obrazovne aktivnosti i funkcioniranje Katoličkog školskog centra „Ivan Pavao II“ u Bihaću |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

 Na temelju članka 31. stavka 2. Zakona o Vladi Republike Hrvatske (Narodne novine, broj 150/11, 119/14, 93/16 i 116/18), a u vezi s člankom 8. Zakona o razvojnoj suradnji i humanitarnoj pomoći inozemstvu (Narodne novine, broj 146/08) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

**O D L U K U**

**o pružanju pomoći za obrazovne aktivnosti i funkcioniranje**

**Katoličkog školskog centra „Ivan Pavao II“ u Bihaću**

**I.**

Prihvaća se prijedlog Ministarstva vanjskih i europskih poslova za pružanje jednokratne pomoći Katoličkom školskom centru „Ivan Pavao II“ u iznosu od 600.000,00 kuna, putem Banjolučke biskupije, dostavljen Vladi Republike Hrvatske, aktom KLASA: 302-03/19-02/11, URBROJ:521-II-19-6 od 21. kolovoza 2019. godine.

**II.**

Odnosi između Ministarstva vanjskih i europskih poslova, kao donatora, i Banjalučke biskupije, kao primatelje pomoći, uredit će se Ugovorom između Ministarstva vanjskih i europskih poslova i Banjalučke biskupije.

**III.**

Sredstva za provedbu ove Odluke osigurana su u Državnom proračunu Republike Hrvatske za 2019. godinu na razdjelu 048 Ministarstvo vanjskih i europskih poslova, aktivnosti K776046 Razvojna suradnja, poziciji 3811 Tekuće donacije u novcu, izvor financiranja 11.

**IV.**

Zadužuje se Ministarstvo vanjskih i europskih poslova da u okviru provedbe ove Odluke uplati iznos od 600.000,00 kuna na račun Banjalučke biskupije.

**V.**

Zadužuje se Ministarstvo vanjskih i europskih poslova za koordinaciju i praćenje provedbe ove Odluke.

**VI.**

Ova Odluka stupa na snagu danom donošenja.

KLASA:

URBROJ:

Zagreb, \_\_\_\_\_\_\_\_\_\_\_\_ 2019.

 P R E D S J E D N I K

 mr. sc. Andrej Plenković

**OBRAZLOŽENJE**

Slijedom zamolbe Banjalučke biskupije za jednokratnom financijskom pomoći, upućene Vladi Republike Hrvatske, Ministarstvo vanjskih i europskih poslova uputit će jednokratnu pomoć Katoličkom školskom centru „Ivan Pavao II“ u iznosu od 600.000,00 kuna. Spomenuta sredstva donacije koristit će se namjenski za potporu obrazovnih aktivnosti i funkcioniranja Katoličkog školskog centra nužnih za pravovremeni početak nove školske godine.

Sredstva za provedbu ove Odluke osigurana su u Državnom proračunu Republike Hrvatske za 2019. godinu na razdjelu 048 Ministarstvo vanjskih i europskih poslova, aktivnosti K776046 Razvojna suradnja, poziciji 3811 Tekuće donacije u novcu, izvor financiranja 11.

Ministarstvo vanjskih i europskih poslova zadužuje se za koordinaciju i praćenje provedbe ove Odluke.